ΔΕΛΤΙΟ ΤΥΠΟΥ

Αθήνα, 21 Νοεμβρίου 2017

Θέμα: Εξελίξεις στο ταξιδιωτικό ισοζύγιο πληρωμών – Σεπτέμβριος 2017

*Ταξιδιωτικό ισοζύγιο*

Σύμφωνα με τα προσωρινά στοιχεία, το Σεπτέμβριο του 2017 το ταξιδιωτικό ισοζύγιο εμφάνισε πλεόνασμα 2.297 εκατ. ευρώ, αυξημένο κατά 17,2% έναντι πλεονάσματος 1.959 εκατ. ευρώ τον αντίστοιχο μήνα του 2016. Ειδικότερα, αύξηση κατά 15,5% κατέγραψαν, το Σεπτέμβριο του 2017, οι ταξιδιωτικές εισπράξεις, οι οποίες διαμορφώθηκαν στα 2.470 εκατ. ευρώ, έναντι 2.138 εκατ. ευρώ τον αντίστοιχο μήνα του 2016, ενώ μείωση κατά 3,0% παρατηρήθηκε στις ταξιδιωτικές πληρωμές (Σεπτέμβριος 2017: 174 εκατ. ευρώ, Σεπτέμβριος 2016: 179 εκατ. ευρώ). Η αύξηση των ταξιδιωτικών εισπράξεων οφείλεται στην άνοδο τόσο της εισερχόμενης ταξιδιωτικής κίνησης κατά 11,8% όσο και της μέσης δαπάνης ανά ταξίδι κατά 3,9%, η οποία διαμορφώθηκε στα 518 ευρώ. Οι καθαρές εισπράξεις από την παροχή ταξιδιωτικών υπηρεσιών συνέβαλαν με ποσοστό 83,2% στο σύνολο των καθαρών εισπράξεων από υπηρεσίες και υπεραντιστάθμισαν (173,9%) το έλλειμμα του ισοζυγίου αγαθών.

Την περίοδο Ιανουαρίου-Σεπτεμβρίου 2017, το ταξιδιωτικό ισοζύγιο εμφάνισε πλεόνασμα 11.535 εκατ. ευρώ, αυξημένο κατά 12,4% έναντι πλεονάσματος 10.258 εκατ. ευρώ την αντίστοιχη περίοδο του 2016. Η εξέλιξη αυτή ήταν αποτέλεσμα της αύξησης των ταξιδιωτικών εισπράξεων κατά 1.213 εκατ. ευρώ ή 10,3%, καθώς και της μείωσης των ταξιδιωτικών πληρωμών κατά 64 εκατ. ευρώ ή 4,2%. H αύξηση των ταξιδιωτικών εισπράξεων οφείλεται κυρίως στην άνοδο της εισερχόμενης ταξιδιωτικής κίνησης κατά 10,3% και δευτερευόντως στην αύξηση της μέσης δαπάνης ανά ταξίδι κατά 0,5%. Οι καθαρές εισπράξεις από την παροχή ταξιδιωτικών υπηρεσιών αντιστάθμισαν κατά 84,3% το έλλειμμα του ισοζυγίου αγαθών και συνέβαλαν κατά 76,7% στο σύνολο των καθαρών εισπράξεων από υπηρεσίες.

*Ταξιδιωτικές εισπράξεις*

Το Σεπτέμβριο του 2017, όπως προαναφέρθηκε, οι ταξιδιωτικές εισπράξεις αυξήθηκαν κατά 15,5% σε σύγκριση με τον αντίστοιχο μήνα του 2016. Αναλυτικότερα, οι εισπράξεις από κατοίκους των χωρών της ΕΕ-28 αυξήθηκαν κατά 12,4% και διαμορφώθηκαν στα 1.714 εκατ. ευρώ, ενώ οι εισπράξεις από κατοίκους των χωρών εκτός της ΕΕ-28 αυξήθηκαν κατά 26,9% (Σεπτέμβριος 2017: 691 εκατ. ευρώ, Σεπτέμβριος 2016: 545 εκατ. ευρώ). Η αύξηση των εισπράξεων από κατοίκους των χωρών της ΕΕ-28 ήταν αποτέλεσμα της αύξησης των εισπράξεων από κατοίκους των χωρών της ζώνης του ευρώ κατά 16,2% (Σεπτέμβριος 2017: 1.031 εκατ. ευρώ, Σεπτέμβριος 2016: 888 εκατ. ευρώ) και των εισπράξεων από κατοίκους των χωρών της ΕΕ-28 εκτός της ζώνης του ευρώ κατά 7,1% (Σεπτέμβριος 2017: 683 εκατ. ευρώ, Σεπτέμβριος 2016: 637 εκατ. ευρώ). Ειδικότερα, όσον αφορά τις σημαντικότερες χώρες προέλευσης ταξιδιωτών, οι εισπράξεις από τη Γαλλία αυξήθηκαν κατά 12,4% και διαμορφώθηκαν στα 139 εκατ. ευρώ, ενώ αυτές από τη Γερμανία αυξήθηκαν κατά 14,8% και διαμορφώθηκαν στα 437 εκατ. ευρώ. Αύξηση κατά 9,0% παρουσίασαν και οι εισπράξεις από το Ηνωμένο Βασίλειο, οι οποίες διαμορφώθηκαν στα 378 εκατ. ευρώ. Από τις χώρες εκτός της ΕΕ-28, μείωση κατά 51,2% παρουσίασαν οι εισπράξεις από τη Ρωσία, οι οποίες διαμορφώθηκαν στα 45 εκατ. ευρώ, ενώ αυτές από τις ΗΠΑ αυξήθηκαν κατά 38,2% και διαμορφώθηκαν στα 164 εκατ. ευρώ.

Την περίοδο Ιανουαρίου-Σεπτεμβρίου 2017, οι ταξιδιωτικές εισπράξεις εμφάνισαν αύξηση κατά 10,3% σε σύγκριση με την αντίστοιχη περίοδο του 2016 και διαμορφώθηκαν στα 12.994 εκατ. ευρώ. Η εξέλιξη αυτή οφείλεται στην αύξηση κατά 14,0% των εισπράξεων από κατοίκους των χωρών της ΕΕ-28, οι οποίες διαμορφώθηκαν στα 8.830 εκατ. ευρώ και στην αύξηση κατά 3,9% των εισπράξεων από κατοίκους των χωρών εκτός της ΕΕ-28, οι οποίες διαμορφώθηκαν στα 3.795 εκατ. ευρώ. Αναλυτικότερα, οι εισπράξεις από κατοίκους των χωρών της ζώνης του ευρώ αυξήθηκαν κατά 19,7% και διαμορφώθηκαν στα 5.546 εκατ. ευρώ, ενώ οι εισπράξεις από κατοίκους των χωρών της ΕΕ-28 εκτός της ζώνης του ευρώ αυξήθηκαν κατά 5,6% και διαμορφώθηκαν στα 3.285 εκατ. ευρώ. Ειδικότερα, οι εισπράξεις από τη Γαλλία αυξήθηκαν κατά 18,0% και διαμορφώθηκαν στα 923 εκατ. ευρώ, ενώ οι εισπράξεις από τη Γερμανία αυξήθηκαν κατά 25,7% και διαμορφώθηκαν στα 2.075 εκατ. ευρώ. Οι εισπράξεις από το Ηνωμένο Βασίλειο επίσης αυξήθηκαν κατά 15,8% και διαμορφώθηκαν στα 1.890 εκατ. ευρώ. Από τις χώρες εκτός της ΕΕ-28, μείωση κατά 3,1% παρουσίασαν οι εισπράξεις από τη Ρωσία, οι οποίες διαμορφώθηκαν στα 385 εκατ. ευρώ, ενώ αυτές από τις ΗΠΑ αυξήθηκαν κατά 1,2% και διαμορφώθηκαν στα 683 εκατ. ευρώ.

*Εισερχόμενη ταξιδιωτική κίνηση*[[1]](#footnote-2)

Το Σεπτέμβριο του 2017, η εισερχόμενη ταξιδιωτική κίνηση διαμορφώθηκε στις 4.640 χιλ. ταξιδιώτες, παρουσιάζοντας αύξηση κατά 11,8% σε σύγκριση με τον αντίστοιχο μήνα του 2016. Ειδικότερα, η ταξιδιωτική κίνηση μέσω αεροδρομίων αυξήθηκε κατά 10,2% και αυτή μέσω οδικών σταθμών κατά 14,7%. Η εξέλιξη αυτή ήταν αποτέλεσμα της αύξησης της ταξιδιωτικής κίνησης από τις χώρες της ΕΕ-28 κατά 8,1% και της ταξιδιωτικής κίνησης από τις χώρες εκτός της ΕΕ-28 κατά 21,4%. Αναλυτικότερα, η ταξιδιωτική κίνηση από τις χώρες της ζώνης του ευρώ διαμορφώθηκε στις 1.603 χιλ. ταξιδιώτες, παρουσιάζοντας αύξηση κατά 10,6%, ενώ η ταξιδιωτική κίνηση από τις χώρες της ΕΕ-28 εκτός της ζώνης του ευρώ αυξήθηκε κατά 5,8% (Σεπτέμβριος 2017: 1.633 χιλ., Σεπτέμβριος 2016: 1.544 χιλ.). Ειδικότερα, η ταξιδιωτική κίνηση από τη Γαλλία αυξήθηκε κατά 5,0% και διαμορφώθηκε στις 219 χιλ. ταξιδιώτες και αυτή από τη Γερμανία αυξήθηκε κατά 19,9% και διαμορφώθηκε στις 615 χιλ. ταξιδιώτες. Η ταξιδιωτική κίνηση από το Ηνωμένο Βασίλειο επίσης αυξήθηκε κατά 2,5% και διαμορφώθηκε στις 539 χιλ. ταξιδιώτες. Αναφορικά με τις χώρες εκτός της ΕΕ-28, μείωση κατά 42,2% εμφάνισε η ταξιδιωτική κίνηση από τη Ρωσία, η οποία διαμορφώθηκε στις 75 χιλ. ταξιδιώτες, ενώ και η ταξιδιωτική κίνηση από τις ΗΠΑ αυξήθηκε κατά 88,7% και διαμορφώθηκε στις 168 χιλ. ταξιδιώτες.

Την περίοδο Ιανουαρίου-Σεπτεμβρίου 2017, η εισερχόμενη ταξιδιωτική κίνηση αυξήθηκε κατά 10,3% και διαμορφώθηκε στις 23.535 χιλ. ταξιδιώτες, έναντι 21.345 χιλ. ταξιδιωτών την αντίστοιχη περίοδο του 2016. Ειδικότερα, η ταξιδιωτική κίνηση μέσω αεροδρομίων αυξήθηκε κατά 9,9% και αυτή μέσω οδικών σταθμών κατά 10,7%. Κατά την επισκοπούμενη περίοδο η ταξιδιωτική κίνηση από τις χώρες της ΕΕ-28 διαμορφώθηκε στις 16.047 χιλ. ταξιδιώτες, παρουσιάζοντας αύξηση κατά 8,1% σε σύγκριση με την αντίστοιχη περίοδο του 2016, ενώ η ταξιδιωτική κίνηση από τις χώρες εκτός της ΕΕ-28 αυξήθηκε κατά 15,1% και διαμορφώθηκε στις 7.488 χιλ. ταξιδιώτες. Η ταξιδιωτική κίνηση από τις χώρες της ζώνης του ευρώ αυξήθηκε κατά 9,8%, ενώ αυτή από τις χώρες της ΕΕ-28 εκτός της ζώνης του ευρώ αυξήθηκε κατά 6,3%. Ειδικότερα, η ταξιδιωτική κίνηση από τη Γαλλία αυξήθηκε κατά 8,8% και διαμορφώθηκε στις 1.290 χιλ. ταξιδιώτες, ενώ αυτή από τη Γερμανία αυξήθηκε κατά 15,0% και διαμορφώθηκε στις 2.915 χιλ. ταξιδιώτες. Η ταξιδιωτική κίνηση από το Ηνωμένο Βασίλειο παρουσίασε αύξηση κατά 6,9% και διαμορφώθηκε στις 2.625 χιλ. ταξιδιώτες. Τέλος, αναφορικά με τις χώρες εκτός της ΕΕ-28, η ταξιδιωτική κίνηση από τη Ρωσία αυξήθηκε κατά 1,1% και διαμορφώθηκε στις 531 χιλ. ταξιδιώτες, ενώ αυτή από τις ΗΠΑ αυξήθηκε κατά 11,6% και διαμορφώθηκε στις 715 χιλ. ταξιδιώτες.

Σημείωση: Το επόμενο Δελτίο Τύπου για τις «Εξελίξεις στο ταξιδιωτικό ισοζύγιο πληρωμών» με στοιχεία Οκτωβρίου 2017 θα δημοσιευθεί στις 22 Δεκεμβρίου 2017.

1. *Επισημαίνεται ότι η εισερχόμενη ταξιδιωτική κίνηση δεν περιλαμβάνει μεγέθη από κρουαζιέρες, πέραν των όσων καταγράφονται από την Έρευνα Συνόρων.* [↑](#footnote-ref-2)